# Family Genius อัจฉริยะยกบ้าน
อัจฉริยะยกบ้าน (Family Genius) เป็นรายการเกมโชว์ควิซโชว์ที่ปรับรูปแบบมาจากรายการอัจฉริยะข้ามคืน โดยเปลี่ยนการแข่งขันที่เน้นความเป็นอัจฉริยะจากรายบุคคล มาเป็นการแข่งขันแบบครอบครัว 3 คน ประกอบด้วยพ่อ แม่ ลูก โดยออกอากาศทุกวันเสาร์ เวลา 22.00 - 23.00 น. ทางสถานีวิทยุโทรทัศน์กองทัพบกช่อง 5 ส่วนหนึ่งของรายการใช้รูปแบบที่ได้รับลิขสิทธิ์จากรายการ Ultimate Family Challenge ของ Fuji TV ประเทศญี่ปุ่น

 กติกา 
 เริ่มต้น 
 แต่ละสัปดาห์จะมีครอบครัว 3 ครอบครัวมาเข้าแข่งขัน แต่ละครอบครัวประกอบด้วย พ่อ แม่ และลูก โดยหนึ่งครอบครัวจะเป็นบุคคลมีชื่อเสียง
 การแข่งขันของแต่ละครอบครัวจะเป็นอิสระต่อกัน แต่ละครอบครัวมีเป้าหมายเพื่อผ่านภารกิจทั้งหมด 4 ภารกิจ โดยครอบครัวที่พิชิตได้ครบ 4 ภารกิจ จะได้รับเสื้อสามารถ G-jacket และเงินรางวัล 50,000 บาท
 หากครอบครัวไม่สามารถผ่านภารกิจใดภารกิจหนึ่งได้ ก็จะตกรอบทันที
 กติกาของแต่ละภารกิจอาจเปลี่ยนแปลงได้ในอนาคต
 แต่ในปัจจุบันนี้ เกมกติกามีการเปลี่ยนแปลง คือ จาก 3 ครอบครัวที่เข้ามาแข่งขันเพิ่มเป็น 4 ครอบครัว
 เกมในแต่ละภารกิจนั้น พิธีกรจะประกาศครอบครัวที่ผ่านเข้ารอบโดยจะให้ 2 ครอบครัวที่มาแข่งขันเกมในแต่ละภารกิจนั้นคอยฟังพิธีกรประกาศให้พร้อมกับเวลาที่ 2 ครอบครัวได้แข่งขันกันในที่สุด ถ้าครอบครัวใดทำเวลาได้น้อยกว่ากันจะผ่านเข้ารอบทันที ถ้าครอบครัวใดทำเวลาได้มากกว่ากันจะตกรอบทันที

 ภารกิจที่ 1 ครอบครัวหัวหมุน 
 (แบบที่1)เป็นภารกิจวัดทักษะการทรงตัว โดยทั้งสามคนพ่อ แม่ ลูก จะยืนอยู่บนแท่นหมุนความเร็วสูงเป็นเวลา 45 วินาที โดยจะปรากฏคำใบ้เป็นชื่อสัตว์ระหว่างนั้น จนกระทั่งแท่นหมุนหยุด ทั้งสามคนจะต้องช่วยกันวิ่งระยะสั้น และแต่ละคนต้องคว้าตุ๊กตา หรือตัวอักษร ตามคำใบ้ที่วางอยู่ระหว่างทาง แล้วไปให้ถึงเส้นชัยโดยใช้เวลาให้น้อยที่สุด
 (แบบที่2)เป็นภารกิจวัดทักษะการทรงตัว โดยทั้งสามคนพ่อ แม่ ลูก จะยืนอยู่บนแท่นหมุนความเร็วสูงเป็นเวลา 45 วินาที จนกระทั่งแท่นหมุนหยุด ทั้งสามคนจะต้องช่วยกันวิ่งระยะสั้น ทางเดินที่วิ่งจะค่อนข้างแคบ ถ้าตกต้องกลับไปเริ่มวิ่งใหม่ แล้วไปให้ถึงเส้นชัยโดยใช้เวลาให้น้อยที่สุด

 ภารกิจที่ 2 ครอบครัวหัวลำเลียง 
 (แบบที่1) เป็นภารกิจวัดความสามารถการกะระยะ และการประสานงานเป็นทีม แต่ละคนจะสวมหมวกที่มีชามติดอยู่กับหมวก ครอบครัวจะต้องเลือกว่าจะลำเลียงอะไร ระหว่าง เม็ดโฟม ลูกบาส ลูกเทนนิส และเม็ดพลาสติก บางสัปดาห์ก็จะเปลี่ยนเป็นอุปกรณ์เครื่องใช้ในบ้าน สิ่งของที่ให้เลือกจะเปลี่ยนไปทุกสัปดาห์ตามความเหมาะสม แต่กติกายังคงเหมือนเดิมถ้าของหล่นระหว่างทาง จะต้องไปเลือกของใหม่
 (แบบที่2) ให้สมาชิกหนึ่งคนโยนไข่ไก่ระยะไกล อีกสองคนคอยถือผ้าคอยรับไข่ให้ได้ โดยมีผ้าสองขนาดคือเล็กและใหญ่ ซึ่งจำนวนไข่ที่ต้องรับให้ได้ก็จะต่างกันไป

 ภารกิจที่ 3 ครอบครัวหัวแล่น 
 จะวัดสมรรถภาพร่างกาย คณิตศาสตร์ และการแยกประสาท ครอบครัวจะมีโจทย์ 3 แบบ ให้ 3 คนเล่น คือ 
 แบบที่ 1 : โจทย์ บวก - ลบ 2 ข้อ
 แบบที่ 2 : โจทย์ บวก - ลบ - คูณ - หาร 4 ข้อ
 แบบที่ 3 : โจทย์ บวก - ลบ - คูณ - หาร 6 ข้อ
ให้ทั้ง 3 คน คำนวณขณะวิ่งโดยใช้เวลาน้อยที่สุด

 ภารกิจที่ 4 ครอบครัวรวมหัวคิด 
 เกมนี้นำมาจากจุดเด่นของรายการอัจฉริยะข้ามคืนเดิม เริ่มต้นโดยครอบครัวสามคน จะต้องถอดรหัสอัจฉริยะซึ่งเป็นข้อความที่ไขออกมาได้เป็นตัวเลข 4 หลักให้ถูกต้อง ข้างในเซฟจะมีกุญแจเพื่อไปไขประตูสามบาน เมื่อแยกกันไปก็จะพบกับสะพานแคบที่มีทางเดินไปสู่ศูนย์กลาง แต่ละคนจะต้องหยิบจิ๊กซอว์คนละชิ้น และเดินบนทางแคบนั้นไปโดยไม่ให้ตก เมื่อพบกับตรงกลางต้องประกอบจิ๊กซอว์ของแต่ละคน ให้เข้ากันเป็นรูปวงกลมให้สำเร็จ และขึ้นไปยืนกอดกันบนแท่นนั้น มีเวลาให้ 7 นาที ถ้าทำสำเร็จก็จะพิชิตรางวัลไป และถ้าทำสำเร็จภายใน 5 นาทีแรก จะได้รับเงินรางวัล 100,000 บาท

 รหัสอัจฉริยะของแต่ละตอน 
จุดเด่นของรายการนี้ก็คือรหัสอัจฉริยะในแต่ละตอนนั่นเอง ซึ่งรหัสแต่ละสัปดาห์ก็มีดังนี้

ตอนที่รหัสลับรายละเอียดการถอดรหัสเฉลย 0  ฉับฉับโป๊กโป๊ก รหัสนี้ใช้ในโฆษณาของรายการ
 ให้นึกถึงเกม เป่ายิ้งฉุบ ที่สามารถออก ค้อน กรรไกร กระดาษ
 ฉับ ฉับ เป็นเสียงการตัด ก็คือกรรไกร โดยเวลาออกท่าทาง จะเป็นการชู 2 นิ้ว
 โป๊ก โป๊ก ก็คือเสียงตอกของค้อน โดยการออกท่าทางต้องกำมือ เป็นเลข 0
 ฉับ ฉับ โป๊ก โป๊ก จึงรวมได้เป็น 2200 (ก็คือเวลาออกอากาศของรายการ) 2200 1  ฉันอยู่หน้าสวนสัตว์ ต้องแก้ไขรหัสนี้เป็นภาษาอังกฤษ โดยคำว่า ฉัน ภาษาอังกฤษเรียกว่า I และ สวนสัตว์ ภาษาอังกฤษเรียกว่า ZOO
 จะได้เป็น I อยู่หน้า ZOO หรือ IZOO
 IZOO มองคล้ายกับเลข 1200 1200 2  เฒ่าทารกขยุ้มหลังคาม้าเหล็ก คำสำคัญของรหัสนี้คือ ขา
 เฒ่า เปรียบเหมือนมีไม้เท้าค้ำ จึงมี 3 ขา
 ทารก จะคลาน เหมือนมี 4 ขา
 ขยุ้มหลังคา คือ แมงมุม ที่มี 8 ขา
 ม้าเหล็ก คือ รถไฟ ซึ่งมี 2 ขา ได้แก่ขาไป และขากลับ
 เมื่อเอาทั้งหมดมารวมกัน จะได้เป็นเลข 3482 3482 3  นางหิมะขาวกับบุตรสุกร คำสำคัญของรหัสนี้คือ ตัวละคร ที่อยู่ในนิทานต่าง ๆ แยกเป็น นาง หิมะขาวกับ และ บุตรสุกร
 นาง หมายถึงนางสิบสอง ในนิทานพื้นบ้าน เป็นเลข 12
 หิมะขาวกับ คือ Snow White กับ ก็เป็น คนแคระทั้งเจ็ด คือเลข 7
 บุตรสุกร ถอดได้เป็น ลูกหมู ก็คือลูกหมูสามตัว ได้เลข 3
 รวมรหัสจากนิทานสามเรื่อง ได้เป็น 1273 1273 4  ฝรั่งป่วยจีนตายไทยขำน้ำต้องเช็ด ฝรั่งป่วย ก็คือ Sick ในภาษาอังกฤษ ซึ่งพ้องกับ Six ที่แปลว่า 6
 จีนตาย ก็คือ ซี้ ซึ่งพ้องเสียงกับ 4
 ไทยขำ คือเสียง ฮ่า ซึ่งพ้องกับ 5
 น้ำต้องเช็ด หมายถึง น้ำหก ก็คือเลข 6
 รวมรหัสสัปดาห์นี้เป็น 6456 6456 5  ไล่ลำดับลูกประดู่ ลูกประดู่ คือคำเรียกของทหารเรือเพลงดอกประดู่
 ทหารเรือ เขียนย่อได้ เป็น ทร.
 รหัสนี้ก็จะกลายเป็น ไล่ลำดับท.ทหาร ร.เรือ โดยไล่ตามลำดับอักษรไทย
 ท.ทหาร เป็นอักษรลำดับที่ 23 ส่วน ร.เรือ เป็นลำดับที่ 35
 รหัสครั้งนี้คือ 2335 2335 6  เรียงแต้มสโรชาธัญญาไม่เอา สโรชา หมายถึงนักแสดงหญิง เต๋า-สโรชา วาทิตตพันธ์ แทนด้วยคำว่าเต๋า หรือ ลูกเต๋า
 ธัญญา หมายถึงนักแสดงหญิง แดง-ธัญญา วชิรบรรจง แทนด้วยคำว่า แดง
 รหัสจึงเป็น เรียงแต้มลูกเต๋าแดงไม่เอา
 บนหน้าของลูกเต๋า จะมีแต้ม 1 กับ 4 จะเป็นจุดสีแดง ฉะนั้นต้องเรียงแต้มโดยไม่เอาแต้มสีแดง
 รหัสจึงเป็น 2356 2356 7  หงส์เสาไข่เรือใบสร้างภาพ คำสำคัญคือ สร้างภาพ หมายความว่าให้มองรหัสแต่ละคำเป็นภาพ
 หงส์ มีรูปร่างคล้ายเลข 2
 เสา คล้ายเลข 1
 ไข่ คล้ายเลข 0
 เรือใบ คล้ายเลข 4
 รหัสนี้จึงเท่ากับ 2104 2104 8  ตึกฝรั่งมักไม่มีหมูสวรรค์ คำสำคัญของรหัสนี้คือ ชั้น แยกเป็น ตึกฝรั่งมักไม่มี หมู สวรรค์
 ตึกฝรั่งมักไม่มี คือ ตึกของชาวตะวันตกไม่มีชั้นที่ 13 เพราะเป็นเลขแห่งความโชคร้าย
 หมู มี 3 ชั้น
 สวรรค์ มักจะหมายถึงสำนวนที่ว่า สวรรค์ชั้น 7
 รหัสนี้จึงเท่ากับ 1337 1337 9  โป๊ยก่ายกลางจอ จอ หรือปีสุนัข เป็นปีนักษัตรลำดับที่ 11
 โป๊ยก่าย ก็คือหมูในนิยายเรื่องไซอิ๋ว หรือปีกุน ซึ่งเป็นปีลำดับที่ 12
 ได้เป็น 12กลาง11 หมายถึงให้แทรกเลข 12 ตรงกลางระหว่าง 11
 รหัสนี้จึงเท่ากับ 1121 1121 10  หามแห่หัวหายมิตรวายปราณ วิธีถอดรหัสจะต้องหาจำนวนคน ที่ซ่อนในแต่ละคำ
 แยกเป็น หามแห่ กับ หัวหายมิตรวายปราณ
 หามแห่ ก็คือ 4 คนหาม 3 คนแห่ ที่แปลว่าแห่ศพ
 มิตรวายปราณ ก็คือ เพื่อนตาย รหัสส่วนหลังจึงเป็น หัวหายเพื่อนตาย
 ซึ่งก็ตรงกับสำนวนที่ว่า 1 คนหัวหาย 2 คนเพื่อนตาย
 รหัสนี้จึงเท่ากับ 4312 4312 11  คิดจะผ่านอ่านเจ็ดรอบ ให้สนใจที่คำว่า อ่านเจ็ดรอบ
 รอบ หมายถึงรอบปีนักษัตร ก็คือ 12 ปี
 เจ็ดรอบ ก็คือ 7 คูณ 12 เป็น 84 ปี
 พออ่านเจ็ดรอบ ก็จะออกเสียงแยกเป็นคำ ๆ ได้ว่า แปด สิบ สี่ หรือ 8 10 4
 รหัสนี้จึงเท่ากับ 8104 8104 12  วันอะไรไปไปหยุดหยุด ไปไปหยุดหยุด ให้เปรียบเทียบกับสีของไฟจราจร ไปคือไฟเขียว หยุดคือไฟแดง
 รหัสนี้จึงแปลงได้เป็น เขียวเขียวแดงแดง
 วันอะไรเขียวเขียวแดงแดง ก็คือวันพุธที่เป็นสีเขียว และวันอาทิตย์สีแดงตามลำดับ
 วันพุธเป็นวันที่ 4 ของสัปดาห์ ส่วนวันอาทิตย์เป็นวันที่ 1 ของสัปดาห์
 รหัสนี้จึงเท่ากับ 4411 4411 13  เณรถือศีลเท่าของพระถือศีลรหัสนี้เป็นครั้งแรกที่ผู้แข่งขันถอดรหัสไม่ทันเวลาที่กำหนด 7 นาที เณรถือศีลทั้งหมด 10 ข้อ
 พระถือศีลทั้งหมด 227 ข้อ
 จึงเขียนรหัสใหม่ได้เป็น 10 เท่าของ 227 หรือนำ 10 มาคูณกับ 227 จึงเท่ากับ 2270
 รหัสนี้จึงเท่ากับ 2270 2270 14  ก่อนเย็นมาเป็นคู่แรก แยกคำออกเป็น ก่อนเย็น และ มาเป็นคู่แรก
 ก่อนเย็น หมายถึง ตอนบ่าย หรือเวลาบ่าย
 มาเป็นคู่แรก ก็คือ เลขคู่ตัวแรกสุดของจำนวน คือเลข 2
 จะได้คำว่า เวลาบ่าย 2 หรือ 14:00 น.
 รหัสนี้จึงเท่ากับ 1400 1400 15  นางกลางดัง ดัง หมายถึงชื่อนักร้อง ดัง พันกร ก็แปลว่า 1000 มือ
 นางกลาง คือชื่อนิ้วในมือ รวมเป็น 2 นิ้ว
 2 นิ้ว 1000 มือ ก็รวมได้ 2000 นิ้ว
 รหัสนี้จึงเท่ากับ 2000 2000 16  เรียกตำรวจบางกอกนิวยอร์กรวมกัน เรียกตำรวจ หมายถึง โทรแจ้งตำรวจ
 บางกอก หรือตำรวจไทย โทรเบอร์ 191
 นิวยอร์ก หรือตำรวจสหรัฐฯ โทรเบอร์ 911
 รวมกัน หมายถึงให้นำ 191 มาบวกกับ 911 เท่ากับ 1102
 รหัสนี้จึงเท่ากับ 1102 1102 17  รักริรักต้องสู้เพื่อระเบิดช่อง รหัสนี้คำสำคัญให้ดูที่คำว่า ช่อง หมายถึงการหาช่องโทรทัศน์ของแต่ละชื่อรายการ
 รักริทึ่ม ออกอากาศช่อง 5
 รักต้องซ่อม ออกอากาศช่อง 5
 สู้เพื่อแม่ ออกอากาศช่อง 5
 ระเบิดเถิดเทิง ก็ออกอากาศช่อง 5 เช่นกัน
 รหัสนี้จึงเท่ากับ 5555 5555 18  หน้าเดียวพิชิตเต๋า รหัสนี้คำสำคัญให้ดูที่คำว่า หน้า 
 น้องเดียวพิชิต 200 หน้า ในรายการเกมส์ทศกัณฐ์เด็ก
 เต๋า ลูกเต๋ามีทั้งหมด 6 หน้า
 รหัสนี้จึงเท่ากับ 2006 2006 19  สองแท็กซี่ไม่มีทาทา สองแท็กซี่ ให้เขียนคำว่าแท็กซี่เป็นภาษาอังกฤษสองครั้งคือ TAXI TAXI
 ไม่มีทาทา คือตัดตัวอักษร TATA ออกไป
 เหลือเป็น XI XI ซึ่งเทียบเป็นเลขโรมันได้ 11 11
 รหัสคือ 1111 1111 20  ตัดเสมอตอกก็เสมอ รหัสนี้คำสำคัญให้ดูที่คำว่า ตัดและตอกเป็นกริยาของการเป่ายิ้งฉุบ
 ตัดเสมอ การออกกรรไกรเหมือนกัน ได้เป็น22
 ตอกก็เสมอ การออกค้อนเหมือนกัน ได้เป็น00
 รหัสนี้จึงเท่ากับ 2200 2200 21  หลอกเจ้ากับเต่าได้พลอย ลิงหลอกเจ้า ลิง ปีวอก เป็นปีนักษัตรลำดับที่ 9
 กระต่ายกับเต่า กระต่าย ปีเถาะ เป็นปีนักษัตรลำดับที่ 4
 ไก่ได้พลอย ไก่ ปีระกา เป็นปีนักษัตรลำดับที่ 10
 รหัสคือ 9410 9410 22  กบสูงเส้ารหัสนี้เป็นครั้งแรกที่ผู้แข่งขันถอดรหัสได้เร็วที่สุด 0.20นาที รหัสนี้เกี่ยวกับ ท่ายืดหยุ่นร่างกาย
 กบ จะได้ท่า หกกบ เลข6
 สูง จะได้ท่า หกสูง เลข6
 เส้า จะได้ท่า หกสามเส้า เลข63
 รหัสนี้จึงเท่ากับ 6663 6663

การยุติการออกอากาศ
เนื่องจากรายการมีเนื้อหาที่ไม่มีพิษมีภัย และเหมาะสมสำหรับครอบครัว ซึ่งผิดกับเวลาที่ออกอาการซึ่งดึกเกินไป บ่อยครั้งที่รายการพยายามเปลี่ยนแปลงกติกาปลีกย่อย แต่ไม่ได้ทำให้เรตติ้งดีขึ้นกว่าที่ควรจะเป็น รายการอัจฉริยะยกบ้านจึงได้ออกอากาศครั้งสุดท้ายเมื่อวันที่ 28 มิถุนายน พ.ศ. 2551 และเวิร์คพอยท์ได้นำละครซิทคอมเรื่องรักริทึ่ม ซึ่งมีเนื้อหาสำหรับวัยรุ่นมาออกอากาศแทน